text: Masser af smågrise til overs 
  08 oktober 2014 kl. 04.54
  Den store udvidelse af den danske svinebestand sammen med den russiske boykot af fødevarer fra EU får prisen på svinekød til at styrtdykke.
  Priserne er ekstremt lave, og titusindvis af danske smågrise er på det nærmeste usælgelige, skriver Jyllands-Posten.
  Smågrisene hober sig op ude på gårdene, hvor der i løbet af kort tid vil opstå alvorlige pladsproblemer i staldene.
  - Vi har lige nu 30.000 grise "hængende på tavlen". Det er grise, som det simpelthen har været umuligt at finde en køber til, selv om priserne er ekstraordinært lave, siger Peter Skov Madsen, direktør i SPF-Danmark, som er den største omsætter af danske smågrise.
  Situationen er opstået, fordi Rusland i forbindelse med konflikten i Ukraine har indført boykot af fødevarer fra EU. Samtidig er den danske svinebestand blevet udvidet betragteligt i håb om at kunne sælge mere svinekød.
  Rusland er det næststørste marked for EU's landbrugssektor og aftager for en samlet værdi af 11,8 milliarder euro. Det svarer til 10 procent af den samlede eksport af landbrugsprodukter og fødevarer
  